જેટલીએ લખ્યું કે ઈન્દિરાએ પણ સંસદના મોટાભાગના વિપક્ષી નેતાઓને જેલમાં ધકેલી દીધા હતા અને તેમની ગેરહાજરીમાં બે તૃતિયાંશ બહુમતિ સાબિર કરી બંધારણમાં અનેક સંશોધન કરાવ્યા હતા. 42માં સંશોધન દ્વારા હાઈ કોર્ટની રિટ પિટીશન જાહેર કરવાનો અધિકાર ઘટાડી દેવાયો હતો. ડો. ભીમરાવ આંબેડકરે તૈયાર કરેલા બંધારણની આ આત્મા સમાન હતું. આ ઉપરાંત ઈન્દિરાએ આર્ટિકલ 368માં પણ બદલાવ કર્યો હતો જેથી બંધારણમાં કરાયેલા બદલાવ ન્યાયિક સમીક્ષામાં ના આવી શકે.